section_heading: Povijest
paragraph_text: Legende o Mahmud-babi su široko rasprostranjene među ljudima, pa se navodi da mu je u jednom boju odsječena glava, koju je on donio na Malu Tepu i tu pao mrtav. Na istom mjestu je sahranjen. Na tom mjestu mu je narod u kasnijim godinama sagradio turbe. Jedna predaja nam ukazuje da je šejh Mahmud-baba bio evlija (dobri). Naime, kada bi ljudi išli na podne-namaz u džamiju, šejh Mahmud-baba bi silazio do Neretve. Narod je to primjetio i jednom prilikom poslao je dječaka da ga prati. Kada je dječak došao do vode, šejh Mahmud-baba mu je rekao da mu stane na nogu i zatvori oči što je dječak i uradio, pa su se obojica u tren oka našla kod jedne džamije ispred koje je mnogo ljudi obavljalo molitvu. Dječak je kasnije narodu ispričao sve što se desilo. U ruci je donio stručak mirišljave trave, pa je zaključeno da šejh Mahmud-baba svaki dan podne namaz obavlja kod Kabe u Meki.<ref name="Isto, str. 110">Isto, str. 110.